**уторак, 31.03.2020.**

\* Надам се да сте се одморили током векенда, и да сте расположени да наставимо даље. Прошли пут смо се бавили енергетиком и надам се да сте разумели њен значај. Нагласио сам да би без енергетике, која производи енергију, цео свет престао да функционише. Енергија је покретач фабрика, превозних средстава, домаћинстава и др. О важности енергије, па тиме и енергетике, говори и податак да су одређени ратови вођени због контроле над лежиштима енергената: Немачка-Рурска област (угаљ) - окупација од стране Француза, јер Немачка није исплаћивала ратну одштету; Каспијско језеро-Баку (нафта) - покушај Немаца да заузму Баку у Другом св. рату; Блиски Исток (нафта) - напад Ирака на Кувајт и др.

\* Наредна тема је везана је за рудно богатство Србије. Као што је енергија битна да би се свет „кретао“, рудна богатства су битна, јер без руда метала и неметала енергија ни би имала шта да покреће! Заправо, прерадом руда добијамо сировине и полупроизводе од којих се праве машине за фабрике, електране и топлане, превозна средства, кућна бела техника, објекти-зграде и др.

Након ове лекције:

1. разумећете значај руда метала и неметала за привреду

2. знаћете са којим рудним богатством располаже Србија

3. моћи ћете да направите разлику између руда метала и неметала

4. бићете упознати са перспективом (будућим развијем) рударства у Србији

\* На Google Drive-у је **Word документ** у којем се налази садржај који би требало да препишете у свеске, или да преузмете (download), одштампате и залепите у свеску. Поред овог документа налази се и **вежба/тест**. Замолио бих вас да урадите поменуту вежбу, којом ћете себи потврдили да сте научили и на прави начин схватили претходне две теме. Урађену вежбу послати на мој мејл до **петка** - **03.04.**